标题：746年
中国纪年
746年，唐玄宗至道大圣大明孝皇帝天宝五载
历史大事
李林甫兴狱陷异己
李适之性情粗率，李林甫曾谓之曰：华山（今陕西华阴）有金矿，采之可以富国，但皇帝不知此事。李适之因奏事言于玄宗，玄宗即问李林甫，林甫回答说：我早巳知道，但华山是陛下的本命所在，不宜于开采，所以不敢建言。玄宗听后，爱李林甫之细心周密，鄙薄李适之虑事不熟，谓适之曰：自今以后奏事，应先与林甫议之，不要轻率地建言。李适之由此束手而惧林甫。适之既失恩，韦坚失权，二人往来更加亲密，由是李林甫益恶之。起初太子之立，不合李林甫心意，林甫害怕以后为己祸，所以常常有动摇太子之心。而韦坚又是太子之妃兄。皇甫惟明曾为太子友，时败吐蕃入朝献捷，见林甫专权，心中不平。见玄宗时，乘机进言劝玄宗去林甫。林甫知后，使杨慎矜伺查其行为。会正月望夜，太子出游，与韦坚相见，韦坚又与惟明会于景龙观道士之室。杨慎矜遂揭发其事，以为韦坚皇戚，不应与边将过从亲密。李林甫因奏坚与惟明结谋，想共立太子。收二人下狱，并使慎矜与御史中丞王鉷、京兆府法曹参军吉温共审之。玄宗也怀疑坚与惟明有谋，天宝五年（七四六）正月二十一日，下制责韦坚干进不已，贬为缙云（今浙江缙云）太守；惟明以离间君臣，贬为播州太守。仍别下制以戒百官。韦坚等既被贬，左相李适之益惧，自求散地。四月八日，以适之为太子少保，罢政事。其时李适之子卫尉少卿李霅曾设宴召客，客人因畏李林甫，竟无一人敢去。将作少匠韦兰、兵部员外郎韦芝为其兄韦坚诉冤，并引太子为言证坚无罪，玄宗益怒，太子惧怕，上表请与韦妃离婚。七月二十六日，再贬韦坚为江夏别驾，韦兰、韦芝皆贬岭南。李林甫乘机上言韦坚与李适之等为朋党，后数日，流韦坚于临封（今广西梧州东南），贬李适之为宜春太守，太常少卿韦斌贬为巴陵（今湖南岳阳）太守。凡韦坚亲党坐流贬者数十人。天宝六年（七四七）正月，李林甫又奏分遣御史即贬所赐皇甫惟明、韦坚兄弟等死。李适之忧惧，服药自杀。李适之子霅迎父丧至东京（今河南洛阳），李林甫令人诬告霅，遂杖死于河南府。给事中房琯因与李适之相好，贬宜春太守。李林甫犹恨韦坚不已，又遣使循黄河及江淮州县求其罪。遂收系纲典船夫无数，所在地牢狱为满，以至延及邻伍，皆裸露死于公府。
王忠嗣兼四镇节度使
天宝五年（七四六）正月，以王忠嗣为河西、陇右节度使，兼知朔方（今宁夏）、河东节度事。忠嗣在朔方、河东时，每互市，皆高估马价，诸胡闻知，皆卖马于唐，由是胡马益少，唐军益强。及为河西、陇西节度使，请分朔方、河东马九千匹以充实二镇，其兵亦壮。忠嗣领四镇，控制万里，天下劲兵重镇，皆在掌握。与吐蕃战于青海（今青海省青海湖）、碛石（今青海贵德），皆获大胜。又讨吐谷浑于墨离军（今甘肃玉门西北），俘其全部而还。
立奚王、契丹王
天宝五年（七四六）四月一日，立奚酋长娑固为昭信王，契丹酋长楷洛为恭仁王。
陈希烈为相
天宝五年（七四六）四月，以门下侍郎、崇玄馆大学士陈希烈同平章事。希烈，宋州（今河南商丘）人，以讲《老子》、《庄子》得幸，专用神仙符瑞之事取媚于玄宗。李林甫因希烈为玄宗所宠爱，且柔佞易制，所以引以为相。凡政事皆决于林甫，希烈但唯诺不置一词。按故事，宰相午后六刻才出，李林甫奏现今天下太平无事，宰相巳时即出还家，军国大事皆决于私第，希烈书名而已。
杨贵妃恩宠日深
杨贵妃为玄宗所宠爱，乘马时则宦官高力士执辔授鞭，织绣之工专供贵妃院者至七百人，中外皆趋炎附势，争献器物服饰珍宝，岭南经略使张九章与广陵（今江苏扬州）长史王翼，因所献物精美，九章加三品，翼入为户部侍郎，天下因是从风而靡。民间有歌曰：“生男勿喜女勿悲，君今看女作门楣。”贵妃欲食生荔枝，每岁命岭南驰驿送之，及至长安，色味不变。天宝五年（七四六）七月，贵妃以妒悍不逊，触怒玄宗，遂命送归兄杨铦之第。但是日，玄宗心情闷闷不乐，至日中，犹未进食，左右之人动不称旨，皆遭棰挞。高力士欲探知玄宗意，请悉载院中储侍送贵妃，共一百余车，玄宗又分御膳以赐之。至晚上，力士奏玄宗请迎贵妃归院，遂开禁门而入。从此恩宠愈隆。
《资治通鉴》记载
玄宗至道大圣大明孝皇帝中之下天宝五年（丙戌，公元七四六年） 
春，正月，乙丑，以陇右节度使皇甫惟明兼河西节度使。 
李适之性疏率，李林甫尝谓适之曰：“华山有金矿，采之可以富国，主上未之知也。”他日，适之因奏事言之。上以问林甫，对曰：“臣久知之，但华山陛下本命，王气所在，凿之非宜，故不敢言。”上以林甫为爱己，薄适之虑事不熟，谓曰：“自今奏事，宜先与林甫议之，无得轻脱。”适之由是束手矣。适之既失恩，韦坚失权，益相亲密，林甫愈恶之。 
初，太子之立，非林甫意。林甫恐异日为己祸，常有动摇东宫之志；而坚，又太子之妃兄也。皇甫惟明尝为忠王友，时破吐蕃，入献捷，见林甫专权，意颇不平。时因见上，乘间微劝上去林甫。林甫知之，使杨慎矜密伺其所为。会正月望夜，太子出游，与坚相见，坚又与惟明会于景龙观道士之室。慎矜发其事，以为坚戚里，不应与边将狎昵。林甫因谮坚与惟明结谋，欲共立太子。坚、惟明下狱，林甫使慎矜与御史中丞王鉷、京兆府法曹吉温共鞫之。上亦疑坚与惟明有谋而不显其罪，癸酉，下制，责坚以干进不已，贬缙云太守；惟明以离间君臣，贬播川太守；仍别下制戒百官。 
以王忠嗣为河西、陇右节度使，兼知朔方、河东节度事。忠嗣始在朔方、河东，每互市，高估马价，诸胡闻之，争卖马于唐，忠嗣皆买之。由是胡马少，唐兵益壮。及徙陇右、河西，复请分朔方、河东马九千匹以实之，其军亦壮。忠嗣杖四节，控制万里，天下劲兵重镇，皆在掌握，与吐蕃战于青海、积石，皆大捷。又讨吐谷浑于墨离军，虏其全部而归。 
夏，四月，癸未，立奚酋娑固为昭信王，契丹酋楷洛为恭仁王。 
己亥，制：“自今四孟月，皆择吉日祀天地、九宫。” 
韦坚等既贬，左相李适之惧，自求散地。庚寅，以适之为太子少保，罢政事。其子卫尉少卿霅尝盛馔召客，客畏李林甫，竟日无一人敢往者。 
以门下侍郎、崇玄馆大学士陈希烈同平章事。希烈，宋州人，以讲老、庄得进，专用神仙符瑞取媚于上。李林甫以希烈为上所爱，且柔佞易制，故引以为相；凡政事一决于林甫，希烈但给唯诺。故事，宰相午后六刻乃出。林甫奏，今太平无事，巳时即还第，军国机务皆决于私家；主书抱成案诣希烈书名而已。 
五月，壬子朔，日有食之。 
乙亥，以剑南节度使章仇兼琼为户部尚书；诸杨引之也。 
秋，七月，丙辰，敕：“流贬人多在道逗留。自今左降官日驰十驿以上。”是后流贬者多不全矣。 
杨贵妃方有宠，每乘马则高力士执辔授鞭，织绣之工专供贵妃院者七百人，中外争献器服珍玩。岭南经略使张九章，广陵长史王翼，以所献精美，九章加三品，翼入为户部侍郎；天下从风而靡。民间歌之曰：“生男勿喜女勿悲，君今看女作门楣。”妃欲得生荔支，岁命岭南驰驿致之。比至长安，色味不变。至是，妃以妒悍不逊，上怒，命送归兄銛之第。是日，上不怿，比日中，犹未食。左右动不称旨，横被棰挞。高力士欲尝上意，请悉载院中储偫送贵妃，凡百馀车；上自分御膳以赐之。及夜，力士伏奏请迎贵妃归院，遂开禁门而入。自是恩遇愈隆，后宫莫得进矣。 
将作少匠韦兰、兵部员外郎韦芝为其兄坚讼冤，且引太子为言；上益怒。太子惧，表请与妃离婚，乞不以亲废法。丙子，再贬坚江夏别驾，兰、芝皆贬岭南。然上素知太子孝谨，故谴怒不及。李林甫因言坚与李适之等为朋党，后数日，坚长流临封，适之贬宜春太守，太常少卿韦斌贬巴陵太守，嗣薛王琄贬夷陵别驾，睢阳太守裴宽贬安陆别驾，河南尹李齐物贬竟陵太守，凡坚亲党连坐流贬者数十人。斌，安石之子。琄，业之子，坚之甥也。琄母亦令随琄之官。 
冬，十月，戊戌，上幸骊山温泉；十一月，乙巳，还宫。 
赞善大夫杜有邻，女为太子良娣，良娣之姊为左骁卫兵曹柳勣妻。勣性狂疏，好功名，喜交结豪俊。淄川太守裴敦复荐于北海太守李邕，邕与之定交。勣至京师，与著作郎王曾等为友，皆当时名士也。 
勣与妻族不协，欲陷之，为飞语，告有邻妄称图谶，交构东宫，指斥乘舆。林甫令京兆士曹吉温与御史鞫之，乃勣首谋也。温令勣连引曾等入台。十二月，甲戌，有邻、勣及曾等皆杖死，积尸大理，妻子流远方；中外震栗。嗣虢王巨贬义阳司马。巨，邕之子也。别遣监察御史罗希奭往按李邕，太子亦出良娣为庶人。乙亥，邺郡太守王琚坐赃贬江华司马。琚性豪侈，与李邕皆自谓耆旧，久在外，意怏怏，李林甫恶其负材使气，故因事除之。